Stampa u Informazzjoni It-Tribunal għas-Servizz Pubbliku tal-Unjoni Ewropea STQARRIJA GĦALL-ISTAMPA Nru 96/10 il-Lussemburgu, 1 ta' Ottubru 2010 Kommemorazzjoni tal-5 snin tat-Tribunal għas-Servizz Pubbliku Illum, fis-sede tal-Qorti tal-Ġustizzja tal-Unjoni Ewropea fil-Lussemburgu, inżammet konferenza biex jiġi ċċelebrat il-ħames anniversarju tat-Tribunal għas-Servizz Pubbliku. Il-konferenza nfetħet bl-indirizzi ta' merħba minn Paul Mahoney, President tat-Tribunal għas-Servizz Pubbliku, minn Vassilios Skouris, President tal-Qorti tal-Ġustizzja, kif ukoll minn Marc Jaeger, President tal-Qorti Ġenerali tal-Unjoni Ewropea. Fl-okkażjoni ta' din il-kommemorazzjoni, inżammu workshops bit-tema “It-trattazzjoni quddiem it-Tribunal għas-Servizzi Pubbliku : aspetti speċifiċi tal-proċedura” u “Il-ġurisprudenza tat-Tribunal għas-Servizz Pubbliku : kwistjonijiet bażiċi” bil-parteċipazzjoni ta' membri tal-ġudikatura, professuri u avukati speċjalizzati fil-qasam tas-servizzi pubbliku Ewropew u internazzjonali, uffiċjali għolja tal-istituzzjonijiet Ewropej u rappreżentanti ta' organizzazzjonijiet professjonali u sindakali. Dokument mhux uffiċjali għall-użu tal-mezzi tal-komunikazzjoni li ma jorbotx lill-Qorti tal-Ġustizzja. Kuntatt għall-istampa: Christopher Fretwell (+352) 4303 3355